Benevento (provincija)

Provincija Benevento (talijanski: Provincia di Benevento) je jedna od 110 talijanskih provincija, koja se nalazi na jugu Italije u Regiji Kampanija. Glavni grad provincije je istoimeni grad Benevento od 60 797 stanovnika. Geografija Provincija Benevento sa sjevera graniči sa Provincijom Campobasso, sa istoka sa Provincijom Foggia, sa juga sa Provincijom Potenza, sa juga sa provincijama Avellino i Napoli i sa zapada sa Provincijom Caserta. Površina provincije iznosi 2 071 km², a broj stanovnika 283 651 (2012. godine). Provincija Benevento prostire se po unutrašnjosti juga Italije, bez izlaza na more. Najveći dio provincije leži usred masiva Apenina. Po sjevernom dijelu provincije prostiru se Samitski, a po južnom Kampanjski Apenini. Središnjim dijelom provincije dominira kotlina rijeke Calore Irpino, a krajnjim zapadnim dijelom rubni dijelovi Kampanijske ravnice. Općine i naselja Provincija Benevento ima 78 komuna, najveća je Benevento a druga po veličini je Montesarchio od 13.500, a treća Sant’Agata de’ Goti sa 11 508 stanovnika. Reference Vanjske veze Službene stranice Provincije Benevento Arhivirano 2011-05-10 na Wayback Machine-u (it)